Tähden lento
Hyperboreasta tähti lensi,
 sitä Parnassolla kiikaroitiin,
 kovin ihailtiin ja ilakoitiin
 etelään kun yli Alppein ensi.

 Apollon kun näki tähden lennon,
 miten Ikaros uus kuuhun pakkas,
 kuinka ukko tervaa nokkaan nakkas,
 sanoi hymyillen: »se Olkkonen on».

 Lensi tähti eelleen suhisten,
 kohti Parnassoa puhisten,
 putos mättääseen kun kuului tussaus.

 Kaikki riensi kummaa katsomaan,
 mutta se jo ehti sammumaan,
 kuuluu viheljäinen viimepussaus.

Kasperi Tanttu